open-index/open-wikipedia-markdown huggingface dataset:
Sjoukje Dijkstra

**Sjoukje Rosalinde Dijkstra** (1942–2024) var en nederlandsk kunstløper som deltok i de olympiske vinterleker 1956 i Cortina d'Ampezzo, 1960 i Squaw Valley og 1964 i Innsbruck.

Dijkstra vant en olympisk sølvmedalje i kunstløp under Vinter-OL 1960 i Squaw Valley. Hun kom på andreplass i single for damer bak Carol Heiss fra USA.

Fire år senere, under Vinter-OL 1964 i Innsbruck, ble hun olympisk mester i kunstløp. Hun vant konkurransen i single damer foran Regine Heitzer fra Østerrike og Petra Burka fra Canada.

Dijkstra ble verdensmester i kunstløp tre ganger: 1962&ndash;1964, alle i single for damer.

## OL-medaljer
* 1964  Innsbruck -  **Gull** i kunstløp, single damer  Nederland
* 1960  Squaw Valley -  Sølv i kunstløp, single damer  Nederland

## VM-medaljer
* VM 1962 –  **Gull** i kunstløp, single damer 
* VM 1963 –  **Gull** i kunstløp, single damer 
* VM 1964 –  **Gull** i kunstløp, single damer 
* VM 1960 –  Sølv i kunstløp, single damer 
* VM 1959 –  Bronse i kunstløp, single damer

## Referanser


## Eksterne lenker
* 
* 
*
Voyageurs nasjonalpark

**Voyageurs nasjonalpark** er en nasjonalpark i USA; den ligger nord i delstaten Minnesota, nær byen International Falls, og på grensen til Ontario, Canada. Parken ble grunnlagt 8. april 1975.

Parken er mest kjent for sine varierte muligheter til friluftsliv til vanns og er populær blant padlere, andre båtfolk og fiskere. Kabetogama-halvøya som ligger i midten av parken og utgjør mesteparten av parkens landområder er kun tilgjengelig med båt. Øst for nasjonalparken ligger Boundary Waters Canoe Area Wilderness, et naturområde på 4400&nbsp;km² som byr på mange av de samme mulighetene til padling og fritidsfiske.

## Natur
Parken ligger innenfor grunnfjellsformasjonen det kanadiske skjold. Fire store sjøer utgjør det meste av arealet i parken: Lake Kabetogama, Lake Namakan, Rainy Lake, og Sand Point Lake.

Snøen ligger fra november til mars/april, og snøscooterturisme er utbredt i vinterhalvåret.

## Historie
Parken har sitt navn etter franske «voyageurs», som bokstavelig talt betyr «reisende», og som i denne sammenheng peker på fritt omstreifende pelsjegere og pelskjøpere på 1600- og 1700-tallet, som på fransk ble omtalt som enten *voyageurs* eller som *[[coureurs des bois]]* (skogsløpere). Europeiske handelsmenn kom til området ca. 1688; den første var Jacques de Noyon (1668 – 1745). Det var etterspørselen etter beverpels som brakte mange pelshandlere hit, noe som ble en enorm belastning på bever-stammen i området.

Området var opprinnelig bebodd av indianere av Cree-, Assiniboine- og Monsoni-stammene.

«The Rainy Lake Gold Rush» utspilte seg mellom 1894 og 1898. Gruvebyen Rainy Lake City ble forlatt i 1901. Kommersielt fiske etter stør (*Acipenser fulvescens*) foregikk mellom 1890 og 1930, og ble gradvis avløst av familiebasert næringsfiske, som pågikk fram til 1940-årene. Noen fiskevær er bevart.

Det første fredningsforslaget kom fra delstatsmyndighetene i 1891, men arbeidet med fredning på føderalt nivå ble ikke igangsatt før i 1971.

## Bruk av parken
Det er 175 skiltede rasteplasser og overnattingssteder i parken. Alle er anlagt ved vann, og kan bare nås med båt. Det er tre typer: dagtidsrasteplasser, teltplasser og ankerplasser for husbåter.

## Eksterne lenker
* 
* voyageurs.org: Voyageurs National Park Association
Zoetermeer

**Zoetermeer** er en kommune og by vest i Nederland i provinsen Zuid-Holland. Den har opp mot 120&nbsp;000 innbyggere og er den tredje største byen i provinsen etter Rotterdam og Haag.

Navnet Zoetermeer refererer til den tidligere innsjøen (nl: meer) som lå her. 

## Historie
På 900-tallet var Zoetermeer en liten landsby som hovedsakelig var bosatt av bønder og fiskere. En gang på 1200-tallet ble landsbysenteret dannet og det eksisterer fremdeles som Dorpsstraat. Frem til 1600-tallet lå det en innsjø ved landsbyen kalt Zoetermeer. Idag finnes bare deler av denne som *Noord Aa* i nordenden av byen. Denne kunstige innsjøen ble dannet ved uthenting av store mengder sand som trengtes for å bygge nye hus, og området nord for Zoetermeer var en god kilde. 

Frem til 1935 var landsbysenteret som man kjenner i dag delt i to landsbyer, Zoetermeer og Zegwaard. 

Zoetermeer begynte å vokse da det første toget kom til byen rundt 1868. Et par tiår senere opprettet Numico en fabrikk nær stasjonen. Byen begynte først å vokse for fullt i 1966 da det ble et stort behov for hjem til folk rundt Haag. Fra den tid oppsto det nye bydeler rundt det gamle landsbysenteret og Zoetermeer utviklet seg til en by. 

Selv om Zoetermeer i dag ligner en moderne by, er det fremdeles spor etter fortiden. Det gamle landsbysenteret har fremdeles små hus og en kirke fra sent på 1400-tallet.

## Referanser


## Eksterne lenker
* 
* Bilder av Zoetermeer
* Gatekart over Zoetermeer
Alessandro Diamanti

**Alessandro Diamanti** (født 2. mai 1983) er en italiensk fotballspiller som spiller for den australske klubben Western United FC.

Han har spilt over 100 kamper for italienske klubber i lavere divisjoner (fra Serie D til Serie B) før han spilte en sesong i Serie A med Livorno etterfulgt av en overgang til West Ham United FC. 

## Referanser


## Eksterne lenker
* 
* Profil på westhamstats.info
Nils Aage Jegstad

**Nils Aage Jegstad** (født 1950) er en norsk politiker (H). Han var innvalgt på Stortinget fra Akershus fra 2013 til 2021. Han var medlem av Transport- og kommunikasjonskomiteen.

Han ble første gang valgt inn i Vestby kommunestyre i 1975, og satt som Vestbys ordfører 1988–1999. I 1995 ble han første gang valgt inn i Akershus fylkesting. I årene 2007–2013 var han fylkesordfører, valgt gjennom et samarbeid mellom Høyre, Fremskrittspartiet, Kristelig Folkeparti og Venstre. Jegstad var leder i Akershus Høyre 2002–2008.

Etter realskole og gymnas i Ski gikk han Tomb jordbruksskole og Norges landbrukshøgskole 1971–1974. Han drev slektsgården Jegstad, nord i Vestby, fra farens død i 1975 og frem til han i 2009 forpaktet den bort til eldstedatteren, som overtok gården i 2012.

## Stortingskomiteer
* 2013–2021 medlem i Transport- og kommunikasjonskomiteen

## Referanser


## Eksterne lenker
* 
*
Penthouse

***Penthouse*** er et magasin for menn, etablert i 1965 av Bob Guccione.

Magasinet kombinerer artikler om urban livsstil og mykporno, som på 1990-tallet gikk over til hardporno. I 2005 gikk magasinet tilbake til mykporno igjen. Penthouse er eid av Penthouse Media Group, Inc., tidligere kjent under navnet General Media, Inc., datterselskap av Penthouse International Inc.

Selv om Guccione er amerikansk, ble magasinet startet i Storbritannia, og fra 1969 ble det også solgt i USA. På høyden av sin suksess ble Guccione regnet som en av de rikeste i USA.

Modellene som poserer i Penthouse kalles for «Penthouse Pets». Norske Linda Johansen og Julie Ege er blant disse.

Septemberutgaven av magasinet i 1984 skapte problemer for Penthouse, da det viste seg at Traci Lords som poserte i bladet var 15 år da bildene ble tatt.

## Referanser


## Se også
* *[[Hustler]]*
* *[[Playboy]]*

## Eksterne lenker
*
Stamerhuset

**Stamerhuset** eller **Sole** er et tidligere lyststed som ligger i Rieber-Mohns veg 18 i Fana i Bergen.

## Bygning og hage
I 1856 kjøpte kjøpmannen Johan Stamer det ene av to bruk under Storetveit gård. Bygningen ble oppført rundt 1860 i senempirestil. Bygningen er en enetasjes tømmerbygning med hvitmalt, liggende panel, valmtak og gesims båret av lave konsoller. Fasaden mot øst domineres av en spissgavlet ark båret av to riflete søyler.

### Ombygning
Bygningen ble utvidet mot vest i 1913, trolig i forbindelse med at sommerboligen ble omgjort til helårsbolig. Utvidelsen følger opp den eldre bygningens empirestil og bygget fikk med dette sin kvadratiske grunnplan.

## Fredning
Stamerhuset ble vedtaksfredet av Riksantikvaren i 1924.

## Hage
Huset var opprinnelig omgitt av et større hageanlegg med gråsteinsinnhegning, andedam og lindeallé. Foran bygningens tidligere inngangsparti er lindealléen fremdeles bevart. I 1961 ble syv bøketrær, to blodbøker, en blodlønn og lindeallén med 20 trær fredet etter lov om naturvern. Blodlønnen ble felt i 1987. På 1970-tallet ble andedammen gjenfylt og flere parseller utskilt og påbygget.

## Eierskifter
Enken etter Johan Stamer eide Stamerhuset fram til 1896, da eiendommen ble solgt til kjøpmann og konsul Conrad Mohr. Fram til 1970 var huset i slekten Mohrs eie. Eiendommen ble deretter overtatt av *Friskolefondet for 12-årig Rudolf Steinerskole i Bergen*. Rudolf Steinerskolen i Bergen bruker i dag huset til kunstfagundervisning. På loftet er det innredet til lærer-/vaktmesterbolig.

## Kilder
* Engelstad, Eivind S., *Storgårder i Norge*, bind 2, Hjemmenes forlag, Oslo 1963, s. 136-138.
* Trumpy, Bjørn, *Bergenske Lyststeder*, Bergen 1977, s. 95.

## Eksterne lenker
*  Bergen byleksikon på nett, om Stamerhuset
* 
*
MK «Faxsen»

**MK «Faxsen»** er en 70,5 fots kutter fra 1916. Den ble bygget av Nils Skandfer på Skandfers Baadbyggeri på Kulstadsjøen utenfor Mosjøen. Originalt sto det en Alpa glødekulemotor i maskinrommet. Den ble i 1939 byttet ut med en ensylindret 50HK Wichmann, type K. Denne semidieselen er fortsatt i bruk i dag. «Faxsen» har drevet fiske etter torsk, storsei, sild, kveite, steinbit, brosme, akkar og håbrann.

Driften av MK «Faxsen» er det nå Kystlaget SALTA ved Stiftelsen Faxsen i Bodø som står for.

## Eksterne lenker
*
Ngabö Ngawang Jigme

**Ngabö Ngawang Jigme**, også kjent som **Ngapoi Ngawang Jigme** (født 1. februar 1910 i Lhasa i Tibet, død 23. desember 2009 i Beijing) var en tibetansk-kinesisk politiker som spilte en viktig rolle da Tibet ble inkorporert i Folkerepublikken Kina.

## Biografi
Ngabö Ngawang Jigme stammet fra en aristokratisk familie i Lhasa og ble sendt for studier i Storbritannia. I 1932 vendte han tilbake til Tibet og gikk inn i den tibetanske hær. I 1950 gav Dalai Lama ham oppdraget å forhandle med Kinas nye regjering og han var en av undertegnerne av Syttenpunktsoverenskomsten mellom Kina og Tibet i 1951. Han forble i Tibet etter opprøret i 1959 og fortsatte å virke i viktige posisjoner i Folkerepublikken Kinas regjering. Han var blant annet ordfører for den autonome regionen Tibet årene 1964–1968 og klarte å unngå å bli forfulgt under kulturrevolusjonen.

Han innehadde også poster i Statsrådet og Den nasjonale folkekongress. 

Jigme døde den 23. desember 2009, 99 år gammel (100 etter kinesisk tellemåte).

## Referanser


## Litteratur
* Tsering Shakya: *The Dragon in the Land of Snows. A History of Modern Tibet Since 1947*. Pimlico: London 1999, ISBN 978-0-7126-6533-9
* Melvyn Goldstein: *A History of Modern Tibet, Volume 2: The Calm Before the Storm: 1951–1955*. University of California Press, 2007, ISBN 978-0-520-24941-7

## Kilder
* Dødsannonse – Xinhua (engelsk)
* Biografi fra China Vitae

## Eksterne lenker
* 
*
Karl Olsen

**Karl Olsen** (født  27. desember 1910 i Farsund, død 21. februar 1999 i Bærum) var en norsk embetsmann som var vegdirektør 1962–1980.

Han ble født i Farsund, var utdannet sivilingeniør fra Norges tekniske høgskole (NTH) i Trondheim. Fra 1962 til 1980 var han vegdirektør og sjef for Statens vegvesen. Før dette arbeidet han i administrasjonen i Bærum kommune. Fra 1952 til 1956 var han president i *Den Norske Ingeniørforening*, som i dag heter Tekna.

Han var formann for Norsk Vegplan-komité av 1964, som framla den første Norsk veiplan. Han bygget opp Vegdirektoratet som en sterk sentral enhet, samtidig som det ble opprettet plangrupper og utvalg i fylkene som skulle sørge for at den lokale kunnskapen ble ivaretatt og vektlagt.

I 1972 ble han utnevnt til kommandør av St. Olavs Orden. Blant flere andre æresbevisninger var han også storridder av Den islandske falkeorden, og æresmedlem av Norske Sivilingeniørers Forening og av Nordisk Vegteknisk Forening.

## Referanser


## Litteratur
Røed, Ane Cecilie: «Karl Olsen. En markant og utadrettet vegdirektør.» I *Årbok for Norsk vegmuseum 2021*. ISBN 978-82-91130-52-1.
Cholti (språk)

**Cholti** *(ch'olti')* er et utdødd mayisk språk som ble snakka i Manche-regionen i det østlige Guatemala. Språket er bare kjent fra ett enkelt dokument, skrevet mellom 1685 og 1695. Cholti er nært beslekta med chorti.

De fleste tekstene skrevet med mayiske hieroglyfer ser ut til å være skrevet på en variant av cholti, kalt klassisk cholti.
Tojolabal

**Tojolabal** (*tojolab'al*) eller **toholabal** er et mayisk språk som snakkes av rundt 20&nbsp;000 mennesker i Las Margaritas i den meksikanske delstaten Chiapas. Det er nært beslekta med chuj.

## Eksterne lenker
*
Mocho

**Mocho** *(mocho')* er et mayisk språk som snakkes i Tuzantán og Mototzintla i den meksikanske delstaten Chiapas. Språket er nesten utdødd og har under 150 brukere.
Tzutujil

**Tzutujil** (*tz'utujil*) er et mayisk språk som snakkes av tzutujilfolket sør for Atitlánsjøen i Guatemala. I dag har rundt 84&nbsp;000 mennesker tzutujil som morsmål. Det er to hoveddialekter av språket: østlig og vestlig.

## Eksterne lenker
*
Karol Divín

**Karol Emil Divín** (født 22. februar 1936 i Budapest, død 6. april 2022) var en tsjekkoslovakisk kunstløper som deltok i de olympiske vinterleker i 1956 i Cortina d'Ampezzo, 1960 i Squaw Valley og 1964 i Innsbruck.

Divín vant en olympisk sølvmedalje i kunstløp under Vinter-OL 1960 i Squaw Valley. Han kom på andreplass i single for menn bak David Jenkins fra USA.

## OL-medaljer
* 1960  Squaw Valley -  Sølv i kunstløp, single menn  Tsjekkoslovakia

## VM-medaljer
* VM 1962 –  Sølv i kunstløp, single menn 
* VM 1964 –  Bronse i kunstløp, single menn

## Referanser


## Eksterne lenker
*
Sipakapansk

**Sipakapansk** (*sipakapense*) er et mayisk språk som snakkes av sipakapanerne i kommunen Sipacapa i Guatemala. Språket har rundt 8&nbsp;000 brukere. Det er nært beslekta med quiché.

## Eksterne lenker
*
Atle Hauge

**Atle Jensen Hauge** (født 1971) er en norsk forsker og fil. dr., ansatt ved Østlandsforskning på Lillehammer. Han er også siden 2007 postdoktor ved University of Toronto.

Hauge ble cand. polit. i samfunnsgeografi ved Universitetet i Oslo i 1998. Han tok svensk FD-grad ved Uppsala universitet i 2007, på en avhandling som tok for seg svensk moteindustri fra et økonomisk geografisk perspektiv. Han var stipendiat fra 2004 til 2007. Ved Østlandsforskning har han bl.a. forsket på Hamar som regionsenterhttp://www.ostlendingen.no/hamar-dagblad/forsker-pa-byen-1.5215439?localLinksEnabled=false.

Fra 1999 til 2004 arbeidet han som førstekonsulent for næringsavdelingen ved Hedmark fylkeskommune. 

## Utvalgte publikasjoner
* Ørbeck, Morten, Hauge, Atle, Alnes, Per Kristian, Hagen, Svein Erik & Skålholt, Asgeir (2010), *Hamars rolle som regionsenter*, rapport nr. 2/2010, Østlandsforskning
* Hauge, Atle & Hracs, Brian (2010), "See the Sound, Hear the Style: Collaborative Linkages between Indie Musicians and Fashion Designers in Local Scenes", *Industry & Innovation*, vol. 17, issue 1, pages 113-129
* Hauge, Atle, Malmberg, Anders & Power, Dominic (2009), “The Spaces and Places of Swedish Fashion”. *European Planning Studies*, 17(4): 529 – 547.
* Power, Dominic & Hauge, Atle (2008), “No man’s brand – Brands, institutions, fashion and the economy”. *Growth and Change*. volume 39, No. 1.
* Hauge, Atle (2007), *Dedicated followers of fashion; an economic geographic analysis of the Swedish fashion industry*, fil. dr.-avhandling, Uppsala universitet, ISBN 978-91-506-1952-2
* Hauge, Atle (1998), *Nettverk, læring og makt; en analyse av relasjoner mellom leverandørforetak og sluttprodusenter i bilindustrien*, hovedoppgave i samfunnsgeografi, Universitetet i Oslo

## Referanser


## Eksterne lenker
* www.ostforsk.no:Ansatte
*
Donald Jackson

**Donald George «Don» Jackson** (født 2. april 1940 i Ontario) var en canadisk kunstløper som deltok i de olympiske vinterleker 1960 i Squaw Valley.

Jackson vant en olympisk bronsemedalje i kunstløp under Vinter-OL 1960 i Squaw Valley. Han kom på tredjeplass i single for menn bak David Jenkins fra USA og Karol Divín fra Tsjekkoslovakia

Jackson ble verdensmester i kunstløp 1962 i single for menn.

I 1997 ble han tildelt Order of Canada.

## OL-medaljer
* 1960  Squaw Valley -  Bronse i kunstløp, single menn  Canada

## VM-medaljer
* VM 1962 –  **Gull** i kunstløp, single menn
* VM 1959 –  Sølv i kunstløp, single menn
* VM 1960 –  Sølv i kunstløp, single menn

## Eksterne lenker
*
Philorheithridae

* *[[Afrorheithrus]]*
* *[[Aphilorheithrus]]*
* *[[Austrheithrus]]*
* *[[Kosrheithrus]]*
* *[[Mystacopsyche]]*
* *[[Philorheithrus]]*
* *[[Psilopsyche]]*
* *[[Rameiheithrus]]*
* *[[Tasmanthrus]]*

**Philorheithridae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i.

## Utseende
Middelsstore til ganske store vårfluer (vingespenn 16–35&nbsp;mm) med kraftige antenner omtrent så lange som forvingene, som er uregelmessig flekkete. Hodet mangler punktøyne (ocelli), maksillarpalpene har tre til fem ledd hos hannene og alltid fem ledd hos hunnene. Hannene har vanligvis et par hårbærende utvekster foran hodet. Frambeina har to sporer, mellom- og bakbeina fire.

## Levevis
Larvene er rovdyr som lever i rasktrennende bekker. De lager sylindriske larvehus av grus holdt sammen med silke.
De voksne vårfluene sitter gjerne på overhengende greiner over bekkene larvene lever i. De holder antennene tett sammen og rettet forover, og med sin smale kropp ligner de mye på kvister. Om de føler seg truet, stuper de ned på vannflaten og lar seg drive nedover med strømmen.

## Utbredelse
Familien er sørlig og var bare kjent fra Australia og Sør-Amerika før det i 2008 ble beskrevet en slekt med tre arter fra Madagaskar (http://www.mapress.com/zootaxa/2008/f/zt01825p028.pdf).

## Systematisk inndeling

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **[[Vårfluer]]** (Trichoptera)
***** Gruppen Integripalpia
****** Overfamilien Leptoceroidea
******* Familien Philorheithridae Mosely, 1936
******** Slekten *[[Afrorheithrus]]* Weaver, Gibon & Chvojka, 2008 – 3 arter, Madagaskar
******** Slekten *[[Aphilorheithrus]]* Mosely, 1936 – 4 arter, Australia
******** Slekten *[[Austrheithrus]]* Mosely, 1936 – 3 arter, Australia
******** Slekten *[[Kosrheithrus]]* Mosely, 1936 – 3 arter, Australia
******** Slekten *[[Mystacopsyche]]* Schmid, 1955 – Sør-Amerika
******** Slekten *[[Philorheithrus]]* Hare, 1910 – Sør-Amerika
******** Slekten *[[Psilopsyche]]* Ulmer, 1907 – Sør-Amerika
******** Slekten *[[Rameiheithrus]]* Neboiss, 1974 – 2 arter, Australia
******** Slekten *[[Tasmanthrus]]* Mosely, 1936 – 2 arter, Australia

## Kilder
* Australian Faunal Directory – Philorheithridae
* Weaver, J.S., Gibon, F.-M. og Chvojka, P. (2008) A new genus of Philorheithridae (Trichoptera) from Madagascar. Zootaxa 1825: 18-28. http://www.mapress.com/zootaxa/2008/f/zt01825p028.pdf
## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
* Sjekkliste over verdens vårfluer
Barbara Roles

**Barbara Ann Roles** (født 6. april 1941 i San Mateo) er en amerikansk tidligere kunstløper som deltok i de olympiske vinterleker 1960 i Squaw Valley.

Roles vant en olympisk bronsemedalje i kunstløp under Vinter-OL 1960 i Sqauw Valley. Hun kom på tredjeplass i single for damer, bak sin landsmann Carol Heiss og Sjoukje Dijkstra fra Nederland.

## OL-medaljer
* 1960  Squaw Valley -  Bronse i kunstløp, single damer  USA

## VM-medaljer
* VM 1960 –  Bronse i kunstløp, single damer

## Eksterne lenker
*
Marika Kilius

**Marika Kilius** (født 24. mars 1943 i Frankfurt am Main) var en tysk kunstløper som deltok i de olympiske vinterleker 1956 i Cortina d'Ampezzo, 1960 i Squaw Valley og 1964 i Innsbruck.

Kilius vant en olympisk sølvmedalje i kunstløp under Vinter-OL 1960 i Squaw Valley. Sammen med Hans-Jürgen Bäumler kom hun på andreplass i parløp bak Barbara Wagner og Robert Paul fra Canada.

Fire år senere, under 1964 i Innsbruck vant hun en ny sølvmedalje i parløp. Hun og Hans-Jürgen Bäumler kom på andreplass bak Ljudmila Belousova og Oleg Protopopov fra Sovjetunionen.

Kilius ble verdensmester i kunstløp to ganger, 1963 og 1964, begge i parløp sammen med Hans-Jürgen Bäumler.

## OL-medaljer
* 1960  Squaw Valley -  Sølv i kunstløp, parløp  Tyskland
* 1964  Innsbruck -  Sølv i kunstløp, parløp  Tyskland

## VM-medaljer
* VM 1963 –  **Gull** i kunstløp, parløp 
* VM 1964 –  **Gull** i kunstløp, parløp 
* VM 1957 –  Sølv i kunstløp, parløp 
* VM 1959 –  Sølv i kunstløp, parløp 
* VM 1956 –  Bronse i kunstløp, parløp 
* VM 1960 –  Bronse i kunstløp, parløp

## Referanser


## Eksterne lenker
* 
* 
* 
*
Christine Palau

**Christine Palau** er en tidligere fransk turner.  

I 1950 deltok hun i VM i turn. Individuelt fikk hun ingen medaljer, men Frankrike fikk sølv i lagkonkurransen, bak Sverige. Hun fikk 29.-plass i den individuelle mangekampen. 

Hun deltok også i OL i 1948, men vant ingen OL-medaljer. Frankrike fikk 10.-plass i lagkonkurransen. Kvinnene konkurrerte kun i lagkonkurranse, men individuelt kom hun på 52.-plass sammenlagt.   

## Referanser


## Eksterne lenker
*
UCI ProTour 2010

**UCI ProTour 2010** er den sjette utgaven av UCI ProTour. Den inngår fra 2009 som en del av verdenskalenderen og har derfor begrenset selvstendig betydning. ProTour-lagene har rett og plikt til å stille i alle ProTour-ritt. Før 2010-sesongen fikk ikke Bbox Bouygues Télécom og Cofidis forlenget sin lisens, mens Team Sky og Team RadioShack var nye ProTour-lag.

## Ritt

## Lag

## Se også
*UCI Verdenskalender 2010

## Eksterne lenker
*
Zootaxa

***Zootaxa*** er en vitenskapelig journal for zoologisk taksonomi. Journalen blir gitt ut på forlaget Magnolia Press i Auckland, New Zealand og kommer parallelt ut på Internett (mange av artiklene er Open Access) og i en papirutgave – det siste var inntil 2012 nødvendig for at artene som publiseres der skal regnes som lovlig publiserte, reglene krevde at de må publiseres ved en prosess som setter trykksverte på papir. Zootaxa ble startet i 2001 av Zhi-Qiang Zhang men har på kort tid nådd et meget stort volum – per januar 2026 er det publisert 5748 hefter. I 2013 publiserte journalen 2135 artikler på til sammen nær 40 000 sider, derav 108 monografier. I 2007 ble ca. 14 % av alle nye dyrearter publisert i denne journalen, dette tallet har trolig økt videre, fram til og med januar 2014 er det i journalen publisert over 26 000 nye taksa (underarter, arter og grupper over artsnivå). Journalen legger vekt på grundig fagfellevurdering, rask publisering og lett tilgang til artiklene for alle interesserte.

## Referanser


## Eksterne lenker
*
Nancy Ludington

**Nancy Irene Ludington** (født **Rouillard** 25. juli 1939 i Massachusetts) var en amerikansk kunstløper som deltok i de olympiske vinterleker 1960 i Sqauw Valley.

Ludington vant en olympisk bronsemedalje i kunstløp under Vinter-OL 1960 i Sqauw Valley. Sammen med Ronald Ludington kom hun på tredjeplass i parløp, bak  Barbara Wagner / Robert Paul fra Canada og Marika Kilius / Hans-Jürgen Bäumler fra Tyskland.

## OL-medaljer
* 1960  Squaw Valley -  Bronse i kunstløp, parløp  USA

## VM-medaljer
* VM 1959 –  Bronse i kunstløp, parløp

## Eksterne lenker
*
Irène Pittelioen

**Irène Pittelioen** (født 13. mai 1927, død august 2011) var en fransk turner.  

I 1950 deltok hun i VM i turn. Individuelt fikk hun ingen medaljer, men Frankrike fikk sølv i lagkonkurransen, bak Sverige. Individuelt kom hun på 20.-plass sammenlagt, lagets fjerde beste plassering. 

Hun deltok i OL i 1948 og 1952, første gang 21 år gammel, men vant ingen OL-medaljer. Frankrike fikk 10.-plass i lagkonkurransen i 1948, og 12.-plass i 1952. Individuelt kom hun på 50.-plass sammenlagt i 1952. 

## Referanser


## Eksterne lenker
*
Narva kraftverk

**Narva kraftverk** er et oljekraftverk som ligger ved bykommunen Narva i det østlige Estland. Det har en installert produksjonskapasitet på 2&nbsp;380 MW. Brenselkilden er råolje utvinnet fra oljeskifer vest for Narva-elva. Anlegget for kjølevann fra Narvareservoaret.

## Eksterne lenker
* IndustCards – «Other Fossil-Fueled Conventional Plants in Northern Europe».
Limnocentropodidae

* *[[Limnocentropus]]*

**Limnocentropodidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i.

## Utseende

## Levevis

## Utbredelse
Artene i denne familien er utbredt i Sørøst-Asia nord til Japan.

## Systematisk inndeling
Alle artene regnes til én slekt, *[[Limnocentropus]]*.

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **[[Vårfluer]]** (Trichoptera)
***** Gruppen Integripalpia
****** Overfamilien Leptoceroidea
******* Familien Limnocentropodidae Tsuda, 1942
******** Slekten *[[Limnocentropus]]* Ulmer, 1907

## Kilder

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
* Sjekkliste over verdens vårfluer
Iru kraftverk

** Iru kraftverk ** er et oljekraftverk ombygd til gasskraftverk, beliggende i den lille bykommunen Maardu sør for Viimsi - like øst for Tallinn og sørvest for havneområdet Muuga i det nordlige Estland. Det leverer kraft og fjernvarme.
Kraftverket har en installert produksjonskapasitet på 460-480 MW. Årsproduksjonen er i gjennomsnitt drøye 1,2 TWh, av dette er om lag 750 GWh fjernvarme og 450 GWh elektrisitet.

Anlegget stod ferdig i 1978. Brenselkilden er opprinnelig tungolje utvinnet fra oljeskifer vest for Narva-elva, men med stadig mer fyring med naturgass siden 1993 og lettolje siden 2004. Totalkonsumet årlig er om lag 240&nbsp;000 tonn naturgass og 50 tonn lettolje. Tungoljefyringen ble redusert fra ca. 330&nbsp;000 tonn på 1980-tallet til ca. 100&nbsp;000 tonn på 1990-tallet, og er helt utfaset fra 2003.

## Referanser


## Eksterne lenker
* 
* Eesti Energia om Iru kraftverk (engelsk)
Elektrėnai kraftverk

**Elektrėnai kraftverk** er et kombinert kullkraftverk og varmekraftverk i det nordøstlige Litauen. Det har en installert produksjonskapasitet på 1&nbsp;800 MW. Brenselkilden er kull, naturgass eller olje. Dette er landets største kraftverk målt etter installert effekt.

## Referanser


## Eksterne lenker
* IndustCards – «Other Fossil-Fueled Conventional Plants in Northern Europe».
Vilnius-3 kraftverk

** Vilnius kraftverk nr 3** er et  varmekraftverk utenfor hovedstaden Vilnius i Litauen. Det har en installert produksjonskapasitet på 360 MW for delt på to like store blokker / turbiner. Anlegget ble installert i perioden 1982–1985. Brenselkilden er naturgass eller olje. Dette er et av landets største kraftverk målt etter installert effekt. Operatør er en lokal avdeling av Veolia.

## Eksterne lenker
* IndustCards – «Other Fossil-Fueled Conventional Plants in Northern Europe».
Offramp

***Offramp*** er det tredje studioalbumet til jazzgruppen Pat Metheny Group og ble utgitt i 1982 av plateselskapet ECM. I gruppen er gitaristen Pat Metheny sammen med pianist Lyle Mays, bassgitaristen Steve Rodby, trommeslager Dan Gottlieb og Nana Vasconcelos hovedsakelig som vokalist. Med dette albumet vant gruppen sin aller første Grammy og «Are You Going With Me?» (spor 2) ble nominert til to Grammypriser. Musikken er hovedsakelig jazz, men Metheny har som kjent sin brasilianske påvirkning og albumet blir betegnet som abstrakt og teknisk samtidig som melodisk og rytmisk.

## Sporliste

*«James» er laget som en tribute til James Taylor.

## Besetning
*Lyle Mays – Orgel, Piano, Autoharpe, Synthesizer, Harpe, Synclavier
*Steve Rodby – Bass, Akustisk bass
*Dan Gottlieb – Trommer
*Naná Vasconcelos – Perkusjon, Trommer, Vokal
*Pat Metheny - Synthesizer, Bass, Gitar (El & Synth), Synclavier

## Priser og nominasjoner
Pat Metheny fikk sin aller første Grammy med dette albumet. Han var tidligere nominert til fem Grammys tidligere i karrieren, men **Offramp** ble hans hittil største gjennombrudd med blant annet to Grammy-nominasjoner og topplassering på Billboards hitliste samt vinner av en Grammy.

## Se også
*Pat Methenys diskografi

## Referanser


## Eksterne lenker
* 
* Pat Methenys offisielle hjemmeside
Mazekiai kraftverk

**Mazekiai kraftverk** er et oljekraftverk i Litauen. Det har en installert produksjonskapasitet på 210 MW for delt på tre blokker/turbiner. Anlegget ble installert i perioden 1979&ndash;1982. Brenselkilden er tungolje. Dette er et av landets største kraftverk målt etter installert effekt.

## Referanser


## Eksterne lenker
* IndustCards – «Other Fossil-Fueled Conventional Plants in Northern Europe».
Dubai Smelter kraftverk

**Dubai Smelter kraftverk** er et kombinert gasskraftverk og oljekraftverk i Dubai i De forente arabiske emirater (FAE). Det har en installert produksjonskapasitet på 1470 MW for delt på 4 blokker / 3+2 turbiner. Anlegget ble installert i perioden 1990&ndash;2008. Brenselkilden er destillatolje eller naturgass. Dette er landets nest største kraftverk målt etter installert effekt.

Kraftstasjonen er integrert med Dubai Smelter, et aluminiumsverk ved frisonen Jebel Ali vest for Dubai.

## Eksterne lenker
* IndustCards – «CCGT Plants in the United Arab Emirates».
Jebel Ali kraftverk

**Jebel Ali kraftverk** er et kombinert gasskraftverk og oljekraftverk i Dubai i De forente arabiske emirater (FAE). Det har en installert produksjonskapasitet i enhet D som er på 450 MW fordelt på 3 like store blokker/turbiner. Anlegg D ble installert i perioden 2000&ndash;2001. Brenselkilden er råolje eller naturgass. Dette er blant landets største kraftverk målt etter installert effekt.

Anlegget ligger ute i havne- og frisonen Jebel Ali vest for Dubai.

Jebel Ali kraftverk har en installert produksjonskapasitet på 7801 MW: Anlegg D har en installert produksjonskapasitet på 1,027 MW, Anlegg E 616 MW, Anlegg G 818 MW, Anlegg K 918 MW, Anlegg L 2362 MW, Anlegg M 2060 MW.

## Referanser


## Eksterne lenker
* IndustCards – «CCGT Plants in the United Arab Emirates».
* www.power-technology.com – «Jebel Ali M-Station, United Arab Emirates».
* www.dewa.gov.ae – «ELECTRICITY».
Qidfa kraftverk

**Qidfa kraftverk nr 1** er første byggetrinn i et kombinert gasskraftverk og oljekraftverk i Fujairah på østkysten av De forente arabiske emirater (FAE). Det er en integrert del av Fujairah kraft- og avsaltingsanlegg som bruker gasskraft til avsalting av sjøvann gjennom omvendt osmose.

Anlegget har en installert produksjonskapasitet på 660 MW fordelt på en blokk og 4+2 turbiner. Kraften brukes dels til elektrisitetsforsyning og dels til avsalting av saltvann. Det ble installert i perioden 2003&ndash;2004. Brenselkilden er råolje og naturgass. Dette er blant landets største kraftverk målt etter installert effekt.

## Eksterne lenker
* IndustCards – «CCGT Plants in the United Arab Emirates».
Jeanette Vogelbacher

**Jeanette Vogelbacher** (født 2. desember 1922, død 10. november 2018 i Dreux) var en fransk turner.  

I 1950 deltok hun i VM i turn. Individuelt fikk hun ingen medaljer, men Frankrike fikk sølv i lagkonkurransen, bak Sverige. Individuelt kom hun på 9.-plass sammenlagt, lagets tredje beste plassering. 

Hun deltok i OL i 1948 og 1952, første gang 25 år gammel, men vant ingen OL-medaljer. Frankrike fikk 10.-plass i lagkonkurransen i 1948, og 12.-plass i 1952. Individuelt kom hun på 101.-plass sammenlagt i 1952. 

På nasjonalt nivå ble hun fransk mester sammenlagt tre år på rad fra 1949 til 1951.

## Referanser


## Eksterne lenker
*
Al Taweelah kraftverk

**Al Taweelah kraftverk** er et kombinert gasskrfatverk og oljekraftverk i Abu Dhabi i De forente arabiske emirater (FAE). Det har en installert produksjonskapasitet på 2890 MW for delt på 3 blokker / 11+6 turbiner. Anlegget ble installert i perioden 1999–2003 og med utvidelse i 2009. Brenselkilden er destillatolje eller naturgass. Dette er landets største kraftverk målt etter installert effekt.

## Eksterne lenker
* IndustCards – «CCGT Plants in the United Arab Emirates».
Holger Vivike

**Holger Vivike** (født 1910, død 1992) var en dansk kommunistisk, senere folkesosialistisk, politiker, og agent for den sovjetiske etterretningstjenesten KGB i flere år.

Vivike var medlem av Danmarks Kommunistiske Parti og ble i 1935 ansatt som partifunksjonær. Under den tyske okkupasjonen var han aktiv i modstandsbevegelsen og ledet den illegale partiorganisasjonen i Jylland og på Fyn. 

I oppgjøret med DKP i 1958 fulgte han Aksel Larsen, og var med i stiftelsen av Sosialistisk Folkeparti. Fra 1960 til 1973 var han medlem av Folketinget for SF.

Vivike var i en lang periode agent for KGB, etter at han hadde fulgt Aksel Larsen fra DKP til SF. Han avla bl.a. regelmessige rapporter til KGB angående møtene i SF-toppen, og leverte annen etterspurt informasjon.

## Referanser


## Kilder
* Marxismens forløjethed - Dagbladet Arbejderen
* Tidehverv - KGB's villige lakajer
Kim Il

**Kim Il** (chosŏn'gŭl: , hanja: , død 9. mars 1984) var en nordkoreansk kommunistisk politiker. Han var statsminister i Nord-Korea fra 28. desember 1972 til 29. april 1976, og ble regnet som nummer to i landets partihierarki.	

Han opplyses ofte å ha blitt født i 1910 i Ŏrang-gun i Nord-Hamgyong i Korea, men kan også ha blitt født som koreansk okkupasjonsflyktning i Chientao-distriktet i Mandsjuria i 1912 eller 1914. Etter skolegangen sin deltok han i kampene mot den japanske okkupasjonsmakten som geriljasoldat fra 1933. Han deltok i styrken ledet av den senere president Kim Il-sung, og ble forfremmet til såkalt politisk kommissær i 1936. Under den andre verdenskrig dro han til Vjatskoje i Sovjetunionen sammen med Kim Il-sung. 

Kim Il kom for alvor inn i politikken som Nord-Koreas arbeiderpartis førstesekretær i Nord-Pyongan etter Japans kapitulasjon i 1945. I 1946 ble han medlem av partiets sentralkomité og politbyrå. I 1947 ble han ansatt i Ministeriet for nasjonal sikkerhet. Etter proklameringen av Den demokratiske folkerepublikken Korea, eller Nord-Korea, i 1948, inntok Kim Il en rekke ledende posisjoner i statsapparatet, deriblant medlem av Den øverste folkeforsamlingen fra 1948, viseformann i Arbeiderpartiets sentralkomité fra 1953, medlem av Arbeiderpartiets politbyrås stående komité fra 1953, landbruksminister fra 1954 og etterhvert visestatsminister. I 1950-årene bistod han Kim Il-sung aktivt i angivningene og utrenskningene innad i partiet. Med konstitusjonen av 1972 ble presidentvervet opprettet, og Kim Il overtok som statsminister. Han gikk av som statsminister i 1976, visstnok av helsemessige årsaker, og innehadde det seremonielle vervet som én av landets to visepresidenter frem til sin død.

## Referanser
Hardanger Kulturgalleri

**Hardanger Kulturgalleri** er et galleri i Jondal kommune i Hardanger. Galleriet er en del av rekketunet på Mæle i Herand. Tunet har bygninger fra 1500&ndash;1600-tallet og galleriet holder til i delvis rekonstruert løe fra 1750. Denne ble gjenoppført i en kombinasjon av nye og gamle elementer i 2005.

## Eksterne lenker
* 
* Origo: Hardanger Kulturgalleri, i Herand, Jondal Kommune
Rekketun

**Rekketun** er en form for klyngetun hvor husene er lagt langs en felles gate mellom tunene og husene som tilhører de enkelte tunene.
Cordemais kraftverk

**Cordemais kraftverk** er et kombinert kullkraftverk og varmekraftverk i departementet Loire-Atlantique i Frankrike. Det har en installert produksjonskapasitet på 3185 MW fordelt på 8 blokker / turbiner. Operatør er Electricite de France. 

Anlegget ble utbygd i årene 1970–1984. Brenselstypen er opprinnelig kull, men anlegget har blitt ombygd til også å fyres med tungolje (2 x 700 MW), og hovedkokeren har fått kalkbasert rensefilter som avgir gips som biprodukt. 

De totale CO2-utslippene i 2008 var ca. 3&nbsp;811&nbsp;000 tonn.

## Se også
* Liste over verdens største kullkraftverk

## Referanser


## Se også
* Liste over verdens største kullkraftverk

## Eksterne lenker
* Industcards – «Coal-Fired Plants in France»
Albi kraftverk

**Albi kraftverk** er et tidligere, kombinert kullkraftverk og varmekraftverk i departementet Tarn i Frankrike. Det hadde en installert produksjonskapasitet på 250 MW fordelt på 1 blokk / turbin. Operatør var Electricite de France. 

Anlegget ble utbygd i 1969 og stengt i 2006. Innen 2013 skal stedet tilbakeføres fullstendig til sitt opprinnelige utseende og restene av kraftverket fjernes helt. Brenselstypen var opprinnelig steinkull, og tungolje. 

## Referanser


## Eksterne lenker
* Industcards – «Coal-Fired Plants in France»
Blenod kraftverk

**Blenod kraftverk** er et kombinert kullkraftverk og varmekraftverk i departementet Meurthe-et-Moselle i Frankrike. Det har en installert produksjonskapasitet på 1000 MW fordelt på 4 like store blokker / turbiner. Operatør er Electricite de France. 

Anlegget ble utbygd i årene 1963&ndash;1969. Brenselstypen er steinkull, og tungolje. Fra 2012 utvides anlegget med en kombinasjonssyklus-enhet for naturgassfyring på 440 MW. Dette anlegget ble startet utbygd i 2009 og vil kun fyres med naturgass.

De totale CO<sub>2</sub>-utslippene i 2008 gikk merkbart ned og var ca. 1&nbsp;906&nbsp;300 tonn, mens det samme årets kvote var 1,739 mill tonn.

## Se også
* Liste over verdens største kullkraftverk

## Referanser


## Eksterne lenker
* Industcards – «Coal-Fired Plants in France»
Emile-Huchet kraftverk

**Emile-Huchet kraftverk** er et kullkraftverk i departementet Moselle i Frankrike. Det har en installert produksjonskapasitet på 1510 MW fordelt på 7 blokker / turbiner av svært ulike dimensjoner. Operatør er La Snet. 

Anlegget ble utbygd i årene 1951&ndash;1981. Brenselstypen er hovedsakelig kull. 

De totale CO2-utslippene i 2008 var ca. 3&nbsp;823&nbsp;000 tonn.

## Se også
* Liste over verdens største kullkraftverk

## Referanser


## Eksterne lenker
* Industcards – «Coal-Fired Plants in France»
Renata Bianchi

**Renata Bianchi** (født 12. juli 1926 i Cornigliano, død 1966) var en italiensk turner.  

I 1950 deltok hun i VM i turn. Individuelt fikk hun ingen medaljer, men Italia fikk bronse i lagkonkurransen. Individuelt kom hun på 18.-plass.  

Hun deltok i OL i 1948 og 1952, første gang 22 år gammel, men vant ingen OL-medaljer. Italia fikk 8.-plass i lagkonkurransen i 1948, og 6.-plass i 1952. Individuelt kom hun på 55.-plass sammenlagt i 1952.

## Referanser


## Eksterne lenker
*
Le Havre kraftverk

**Le Havre kraftverk** er et kombinert kullkraftverk og varmekraftverk utenfor byen Le Havre i departementet Seine-Maritime i Frankrike. Det har en installert produksjonskapasitet på 1990 MW fordelt på 4 blokker/turbiner av ulike dimensjoner. Operatør er Electricite de France. 

Anlegget ble utbygd i årene 1968&ndash;1983. Brenselstypen er steinkull; de hadde en blokk (nr 3) som gikk på tungolje, men den ble nedlagt som følge av oljekrisen i 70-årene. Blokkene 1 og 2 ble lagt ned i henholdsvis 2012 og 2013, slik at den eneste blokken som pr 2020 fremdeles er i drift, er nr 4.

De totale CO-utslippene i 2008 var ca. 4&nbsp;045&nbsp;000 tonn. Dette er det kraftverket i Frankrike som på den tid slapp ut mest klimagasser; siden har utslippene av CO blitt redusert med nærmere 90%, hovedsakelig på grunn av nedleggelsen av de tre blokkene, og forbedringer av den fjerde blokken. Ifølge driftsselskapet har utbyggingen av renseanlegg for avgassene også medført en reduksjon av utslippene av svoveldioksid med omtrent 90%.

## Se også
* Liste over verdens største kullkraftverk

## Referanser


## Eksterne lenker
* Industcards – «Coal-Fired Plants in France»
Aramon oljekraftverk

**Aramon oljekraftverk** er et varmekraftverk ved bredden av Rhône-elva i departementet Gard i Frankrike. Det har en installert produksjonskapasitet på 1400 MW fordelt på 2 like store blokker / turbiner. Operatør er Electricite de France. 

Anlegget ble utbygd i årene 1974–1977, og gjenåpnet i 2008. Brenselstypen er tungolje. 

## Referanser


## Eksterne lenker
* Industcards – «Gas- and Oil-Fired Plants in France and Switzerland»
Martigues oljekraftverk

**Martigues oljekraftverk** er et varmekraftverk ved Fos-sur-Mer-havneanlegget vest for Marseille, i departementet Bouches-du-Rhône i Frankrike. Det har en installert produksjonskapasitet på 1000 MW fordelt på 4 like store blokker/turbiner. Operatør er Electricite de France.

Anlegget ble utbygd i årene 1971–1974. Brenselstypen er tungolje.

De totale CO2-utslippene i 2008 var ca. 594&nbsp;900 tonn, mens det samme årets kvote var 381&nbsp;800 tonn.

## Se også
* Liste over verdens største kullkraftverk

## Referanser


## Eksterne lenker
* Industcards – «Gas- and Oil-Fired Plants in France and Switzerland»
DK6 gasskraftverk

**DK6 gasskraftverk** er et gasskraftverk i departementet Nord i Frankrike. Det har en installert produksjonskapasitet på 800 MW fordelt på 2 like store blokker/turbiner. Operatør er Engie.

Anlegget ble utbygd i årene 2003–2005. Brenselstypen er naturgass.

De totale CO2-utslippene i 2008 var ca.  tonn, mens det samme årets kvote var 1,183 mill tonn.

## Se også
* Liste over verdens største kullkraftverk

## Referanser


## Eksterne lenker
* Industcards – «CCGT Power Plants in France»
Bayet gasskraftverk

**Bayet gasskraftverk** er et gasskraftverk ved Allier i Frankrike. Det har en installert produksjonskapasitet på 400 MW fordelt på 1 blokk / turbin. Operatør og utbygger er Alpiq. 

Anlegget ble utbygd i årene 2008&ndash;2011. Brenselstypen er naturgass. 

## Referanser


## Eksterne lenker
* Industcards – «CCGT Power Plants in France»
Modern Jazz Quartet

**The Modern Jazz Quartet** ble startet i 1952 av Milt Jackson (vibrafon), John Lewis (piano, musical director), Percy Heath (bass), og Kenny Clarke (slagverk). Clarke ble erstattet av Connie Kay i 1955. Gruppa blir også ofte kalt Milt Jackson Quartet eller bare MJQ. Med noen års avbrudd var den aktiv til 1993. Den er kjent for ulike stilretninger innen jazz, blant annet bebop, cool jazz og third stream. MJQ har i mange tilfeller spilt med klassiske orkestre og har eksperimentert med å blande blues og fuge. I Europa fikk MJQ sitt definitive gjennombrudd etter en turné i 1960, som resulterte i albumet European Concert.

## Eksterne lenker
* 
* 
* Hole in the web Diskografi
Vitry-Arrighi kraftverk

**Vitry-Arrighi kraftverk** er et 2-generasjoners varmekraftverk 7&nbsp;km sørøst for Paris i departementet Val-de-Marne i Frankrike. Det har en installert produksjonskapasitet på 1&nbsp;040 MW i det eldste steinkull-fyrte anlegget, og 250 MW fordelt på 2 like store blokker/turbiner i det nyeste oljekraftverk-anlegget. Operatør er Electricite de France SA.

Anlegget av andre generasjon ble utbygd i årene 1997&ndash;2008. Brenselstypen er råolje, mens forrige generasjons anlegg er et kombinert kullkraftverk på 1&nbsp;040 MW fra 1971.

De totale CO2-utslippene i 2008 ble kraftig redusert og var ca. 954&nbsp;750 tonn, mens det samme årets kvote var 894&nbsp;000 tonn.

## Se også
* Liste over verdens største kullkraftverk

## Referanser


## Eksterne lenker
* Industcards – «CCGT Power Plants in France»
* European fossil fuel power station database SEI, New York (1996), besøkt 25. januar 2010.
Wanda Nuti

**Wanda Nuti** er en tidligere italiensk turner.  

I 1950 deltok hun i VM i turn. Individuelt fikk hun sølv i bom, bak Helena Rakoczy, og Italia fikk bronse i lagkonkurransen. Individuelt kom hun på 10.-plass sammenlagt, og ble Italias nest beste.  

Hun deltok i OL i 1948, men vant ingen OL-medaljer. Kvinner konkurrerte kun som lag, og Italia fikk 8.-plass i lagkonkurransen. Individuelt fikk hun 57. beste poengsum sammenlagt.

## Referanser


## Eksterne lenker
*
Calamoceratidae

* Anisocentropodinae
* Calamoceratinae

**Calamoceratidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i.

## Utseende
Middelsstore (vingespenn 15–26&nbsp;mm) vårfluer med brede, noe trekantede forvinger. Antennene er trådformede og lengre enn forvingen. Hodet mangler punktøyne (ocelli), maksillarpalpene er gjerne 6-leddete (et uvanlig trekk), påfallende lange, tett kledt med lange, utstående hår. I alle fall noen arter har to sporer på forbeina, fire på mellombeina og tre på bakbeina (flere sporer på mellombeina enn på bakbeina er ganske uvanlig hos vårfluer). Larvene lager et flatt hus av bladbiter.

## Levevis
Larvene lever i sakteflytende elver, innsjøer og sumper. De er nedbrytere som spiser dødt plantemateriale.

## Utbredelse
Familien finnes i alle økosoner, men er mest artsrik i subtropiske områder. Det forekommer to arter i Sør-Europa.

## Systematisk inndeling

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **[[Vårfluer]]** (Trichoptera)
***** Gruppen Integripalpia
****** Overfamilien Leptoceroidea
******* Familien Calamoceratidae Ulmer, 1905
******** Underfamilien Anisocentropodinae Lestage, 1936
********* Slekten *[[Anisocentropus]]* McLachlan, 1863
******** Underfamilien Calamoceratinae Ulmer, 1905
********* Slekten *[[Ascalaphomerus]]* Walker, 1852
********* Slekten *[[Banyallarga]]* Navás, 1916
********* Slekten *[[Calamoceras]]* Brauer, 1865. I Europa:
********** *[[Calamoceras illiesi]]* Malicky & Kumanski, 1974
********** *[[Calamoceras marsupus]]* Brauer, 1865
********* Slekten *[[Ganonema]]* McLachlan, 1866
********* Slekten *[[Georgium]]* Fischer, 1964
********* Slekten *[[Heteroplectron]]* McLachlan, 1871
********* Slekten *[[Murielia]]* Hogue & Denning, 1983
********* Slekten *[[Phylloicus]]* Mueller, 1880

## Kilder
* Australian Faunal Directory – Calamoceratidae
* Fauna Europaea, utbredelsesdatabase over europeiske dyr 

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
* Sjekkliste over verdens vårfluer
* Bildegalleri over nordamerikanske arter (larver)
Margot Lander

**Margot Ella Florentz Lander** (født 23. august 1910 i Oslo, død 18. juli 1961 i København) var en primaballerina i Den Kongelige Danske Ballett og den viktigste danske ballerinaen i den første halvdelen av det tjuende århundre.

Hun ble født i Oslo, og var datter av operasangeren Ella Florentz og journalisten Marx Gerharh. Hun begynte å studere ved den Kongelige Danske Ballettskolen i 1917, og ble med i den Kongelige Danske Ballett i 1928. To år etter dette giftet hun seg med Harald Lander, en danser og koreografer som ble ballettmester på den Kongelige Danske Ballett.

Margot Lander ble førstedanser i 1933, og Danmarks første primaballerina i 1942. Hun danset hovedroller i Harald Lander sine balletter, i August Bournonvilles repertoar, og i Coppélia og Svanesjøen før hun pensjonerte seg i 1950.

## Referanser


## Eksterne lenker
*
Tuzla kullkraftverk

**Tuzla kullkraftverk** er et kullkraftverk sørvest for byen Tuzla i Bosnia-Hercegovina. Det har en installert produksjonskapasitet på 779 MW, fordelt på seks blokker/ turbiner. 

Anlegget ble påbegynt omkring 1964, fikk første turbin installert i 1966 og stod ferdig i 1978. Brenselkilden er lignitt (brunkull) fra lokale gruver.

## Referanser


## Eksterne lenker
* IndustCards – «Coal-Fired Plants in Bosnia & Montenegro».
* Coal-fired power plants - *Global Energy Observatory*. Besøkt 24. august 2020.
Licia Macchini

**Licia Macchini** (født 11. juli 1930 i Lodi, død 29. november 2018 i Pieve Porto Morone) var en italiensk turner.  

I 1950 deltok hun i VM i turn. Individuelt fikk hun bronse i bom, bak Helena Rakoczy og Wanda Nuti, og Italia fikk bronse i lagkonkurransen. Individuelt kom hun på 13.-plass sammenlagt, og ble Italias tredje beste utøver. I neste VM, i 1954, kom hun på 46.-plass. 

Hun deltok i OL i 1948 og 1952. Kvinner konkurrerte kun som lag i 1948, og Italia fikk 8.-plass i lagkonkurransen. Individuelt fikk hun 57. beste poengsum sammenlagt. I 1952 konkurrerte kvinner både individuelt og som lag. Macchini kom da på 35.-plass individuelt, med 14.-plass i hopp som beste resultat. Det italienske laget kom denne gangen på 6.-plass.

## Referanser


## Eksterne lenker
*
Ugljevik kullkraftverk

**Ugljevik kullkraftverk** er et kullkraftverk i Bosnia-Hercegovina, like ved byen Ugljevik, 25 km nordøst for Tuzla. Det har en installert produksjonskapasitet på 300 MW, fordelt på 1 blokk/turbin. 

Anlegget stod ferdig i 1985. Brenselkilden er lignitt (brunkull) fra lokale gruver.

## Referanser


## Eksterne lenker
* IndustCards – «Coal-Fired Plants in Bosnia & Montenegro».